Rafiq Belhaj Kacem ɗan siyasan Tunusiya ne. Ya kasance Ministan cikin gida a karkashin tsohon shugaban kasar Tunusiya mai suna Zine El Abidine Ben Ali . A lokacin zanga-zangar da aka yi a shekarar 2010 zuwa 2011 ta kasar Tunisia, tsohon shugaban kasar Ben Ali ya kore shi daga aiki bayan zanga zangan. Yayi karatunsa na firamare da sakandare a garinsu na Beja. Bayan samun digirinsa na farko a 1968, sai ya yi karatu a Jami'ar Tunis inda ya sami digiri a fannin adabi a shekarar 1972, sannan ya samu karin digiri a fannin falsafa a 1973. Bayan koyarwa a wata makarantar sakandare a Beja, an nada shi a 1980 a matsayin darektan Ofishin Ci gaban Arewa maso Yamma, mukamin da ya rike na tsawon shekaru bakwai. Daga 1987 zuwa 1988, ya yi aiki a matsayin gwamnan Kairouan. A shekarar 1991, an nada shi Sakataren Jiha na Ministan Cikin Gida mai kula da biranen Yankuna da na Kananan Hukumomi; yana inganta tsarin kula da biranen, yana ba da gudummawa ga ci gaban yanki kuma yana gabatar da shirin farko wanda ke sanya damuwa game da muhalli ya zama tilas.